tomron87/hebrew-wikipedia-sentences-corpus huggingface dataset:
בהשכמת הבוקר יוצא כבוד הלורד מסוכת המטבח, מגש בידיו ועליו עיתון האי, על גבי קליפת עצים, ואותו הוא מקרב אל לחיו לוודא, שהוא מחומם כיאות.
הוא עושה את דרכו אל סוכה מוגבהת, עולה במדרגות ומניח את המגש הערוך לפני מושל האי - הלא הוא מיודענו מר קרייטון.
מתברר לנו, שלא רק כאן השתנו סדרי עולם.
מרי, האחות הבכירה, בלונדית קרירה ויהירה, אל-תגע-בי טיפוסית, מתאהבת ברב-השרתים שהיה למושל, ואילייזה הקטנה נשארת זנוחה וגלמודה.
אלא שאז קורה הנס - אונייה עוברת לא הרחק, משואת האש המוכנה למקרה כזה מזעיקה אותה אל האי, ותושביו נפרדים ממנו, מי בשמחה ומי (מרי) בצער.
הלורד מציע לקרייטון משרה רמה יותר, אך קרייטון מסרב בתודה ומציג לפניו את שקית הפנינים, שדלה במשך השנים ממצולות הים.
מרי, אשת חברה מעשית, יודעת מה צפוי לה בלונדון.
היא נפרדת בצער מאהובה, וזה חוזר לזרועות אילייזה הנאמנה שלו.
קרייזלר טאון אנד קאנטרי הוא דגם מיניוואן מצליח של קרייזלר, הנחשב לנמכר ביותר מסוגו באמריקה.
הדגם המקביל לטאון אנד קאנטרי הוא הדודג' קרוואן, מתוצרת חברת דודג' הנמצאת בבעלות קרייזלר.
עד שנת 2001 הייתה מייצרת חברת פלימות', גם היא בבעלות קרייזלר, דגם מקביל נוסף שנקרא פלימות' וויאג'ר.
דגם הטאון אנד קאנטרי היה עד 1989 רכב סטיישן רגיל, עד שקרייזלר החליטה להכניס את המקבילה השלישית לשוק המיניוואן האמריקני, להגברת הרווחים, צמצום המיסים (שכן אותו רכב שווק במקביל ב-3 שמות) והחזרת התחרות למתחרים העיקריים במשק: פורד ארוסטאר ושברולט אסטרו.
שלושת הרכבים נשאו את הלוגו של קרייזלר, למרות שמם השונה.
המקבילים של הטאון אנד קאנטרי, דודג' קרוואן ופלימות' וויאג'ר שווקו לשוק כ-6 שנים קודם לכן, בשנת 1984. בשנת 1987 הפכו לשני המיניוואנים הנמכרים בארצות הברית, וסקר שנערך באותה שנה תמך ב-79 אחוזים על פני האסטרו וב-84 אחוזים על פני הארוסטאר.
למיני וואן היו 2 דלתות מלפנים ודלת גולשת אחת בצד ימין.
הבטיחות במיניוואן הייתה גרועה, שכן שרר בו חוסר בחגורות בטיחות, מחזיקי ראשים וכריות אוויר.
המיניוואן יוצר בסנט לואיס, מיזורי, ארצות הברית.
לאחר 7 שנים של שמירה על דגם זהה, החליטה קרייזלר לרענן מעט את מראהם המתיישן של המיניוואנים: כווץ הפנסים, הוספת אלמנטי בטיחות (כריות אוויר, חגורות בטיחות, מחזיקי ראשים ומעצורים נגד נעילה (Anti Lock Brakes)).
כמו כן חידשה קרייזלר את מראה ההגה, חידשה את מנוע המיניוואן ופתחה את חורי לוחיות הרישוי לגודל אירופאי כדי למנוע את המונופול של הקרייזלר וויאג'ר באירופה, דגם נפרד המיוצר מאז שנת 1984. כמו כן נתנה למחלקת דודג' להוסיף מעט אלמנטים, כגון עיצוב פתחי האוורור בצורת צלב.
בשנת 1992 בנתה את הטאון אנד קאנטרי המורחב, ב-12 אינץ' נוספים, ובמקביל בנתה את הדודג' גרנד קרוואן ואת הפלימות' גרנד וויאג'ר.
החל משנת 1993 החלה לקיים את "חנות המיניוואן הגדולה" בניו מקסיקו, ובה מכרה את הטאון אנד קאנטרי והפלימות' וויאג'ר בחיסכון של 2600 דולר אמריקני.
במקביל החלו לעלות מחירי המיניוואן, מ-14000 דולר אמריקני ב-1991 עד ל-18000 דולר אמריקני ב-1994. בשנת 1995 יוצר הדגם המסורתי האחרון בפלטפורמה.
לאחר 11 שנה בעיצוב "מרובע", החליטה קרייזלר לחדש את הדגם לגמרי.
הדגם החדש היה הרבה יותר חדשני, בטיחותי יותר ויותר מקורי.
כמו כן היה גדול ב-27% מקודמיו.
קרייזלר התירה לדודג' לייצר את תעלת האוורור בצורת צלב ואישרה לפלימות' להטביע את סמלה על הרכב.
הרכב החדש יוצר בצבעים רבים הרבה יותר, היה ארוך וגבוה יותר מקודמיו.
פנסיו היו מכווצים יותר ופתחי האוורור גם כן.
הדגם שווק בארץ באופן מוגבל.
קרייזלר החליטה להפוך את הוויאג'ר האירופאי למקביל גם כן, מהלך שעשתה בשנת 1997. בשנת 2000 חשף ערוץ ABC פרשייה, לפיה היעדר הנד-ברקס והחלפתו בבלם רגל וויתור על כמה מן מערכות הבטיחות אשר היו קיימות בעבר ברכב, הרגו 4 אנשים, פצעו רבים וגרמו לנזק רב לרכוש.
הפרשייה הכתה את תדמית הבטיחות של קרייזלר, ושבועות אחדים נעקפו דגמי המיניוואן על ידי פורד ווינדסטאר (הממשיך של הארוסטאר) ושברולט אסטרו.
הפרשייה אילצה את קרייזלר לוותר על הדגם הנוכחי ולייצר דגם חדש בשנת 2001. הפרשייה הייתה לאחת מהסיבות לפירוק פלימות' ודגמה המצליח, פלימות' וויאג'ר.
לאחר שערוריית המעצור בשנת 2000 עיצבה קרייזלר את הטאון אנד קאנטרי והקרוואן מחדש.
פלימות', שפשטה רגל החלישה את דיימלר-קרייזלר ואת המכירות.
קרייזלר הזיזה את מעביר ההילוכים למקום נוח יותר, הרחיבה את הפנסים והגדילה את מקום הפנים.
קרייזלר שמרה לדודג' "אוטונומיה" מסחרית מסוימת שאפשרה לה לעצב לוגו חדשני ולשנות מעט מעיצובו המקורי של הטאון אנד קאנטרי.
במיניוואן הייתה מערכת אוורור משוכללת, טלוויזיית DVD, כ-10% יותר מקום פנימי ומראה חדש ויפה.
הרכב יוצר בפלטפורמה מעט שונה מהקודמת.
בניגוד לדגמים הקודמים, אשר הורכבו בסנט לואיס בלבד, הדגם הורכב גם בוינדזדור, קנדה ויגמאי בטאיוואן.
בשנת 2005 שונה מעט עיצובו של הטאון אנד קאנטרי, וקרייזלר בנתה את הטאון אנד קאנטרי לימיטד.
רכב אוטומטי, אשר הורדת כיסאותיו, פתיחת דלתות ההחלקה ופתיחת תא המטען נעשתה באופן אוטומטי, על ידי לחיצה פשוטה על כפתור.
בשנת 2007 הצליחה למכור את המוצר לדרימוורקס, ואלה יצרו פרסומת בהשתתפות שרק.
בשנת 2004 אוחד הטאון אנד קאנטרי עם הוויאג'ר, אך בחלק ממדינות אירופה עדיין משווק תחת שם זה.
לאחר 12 שנים בפלטפורמה זהה כמעט החליטה קרייזלר לרענן את דגמי המיניואן.
המיניוואן החדש נראה יותר כמו קובייה, אך גדול ב-30% מקודמיו.
מפרט האבזור כלל כמה אופציות מיוחדות, כמו 2 הכיסאות בשורה השנייה שיכולים להסתובב 180 מעלות ותאי אחסון מוסתרים.
האוטונומיה שהוענקה לדודג' ניכרת הרבה יותר בדגמה.
הרכב יכול לקלוט עד 20 גלונים, מהיר מקודמיו וגדול מהם בהרבה.
הרכב מורכב בוינדזדור, אונטריו, קנדה.
לאחר שנות השפל שהיו לקרייזלר ודגמיה, הצליח המיניוואן החדש להעלות את המכירות ולהתעלות על הדגמים המתחרים באותה התקופה: קיה קרניבל, מאזדה 5 ופולקסווגן.
החברה דגלה בהוספת אפקטי הלימיטד.
בשנת 2010 נרכשה קרייזלר על ידי פיאט ויצור הדגם בצורתו הנוכחית הופסק.
לאחר רכישת החברה על ידי פיאט האיטלקית חודש הדגם.
מחירי הדגם עלו ל-40,000$, והדגש הושם על דגמי הלימיטד.
דור שישי - קרייזלר פסיפיקה (2016-היום)
בתערוכת הרכב בדטרויוט בינואר 2016 הציגה קרייזלר דור חדש למיניוואן, תחת שם חדש: "קרייזלר פסיפיקה".
מראה הרכב שונה לחלוטין, עם עיצוב חיצוני ופנימי הרבה יותר מודרני ועם מערכות בטיחות מתקדמות בחלק מרמות הגימור.
היצע יחידות ההנעה בפסיפיקה כולל שתי מנועים:
מנוע בנזין v6 בנפח 3,600 סמ"ק שמספק 287 כוחות סוס ומשודך לתיבת הילוכים אוטומטית חדשה עם 9 הילוכים.
יחידת הנעה היברידית פלאג-אין, המבוססת על מנוע הבנזין בשילוב מנוע חשמלי, המספקים יחד 248 כוחות סוס, עם טווח נסיעה על חשמל בלבד של כ-48 ק"מ.
הפסיפיקה הגיעה לישראל ב-13 באוגוסט 2018.
בתערוכת הרכב בשיקגו בפברואר 2020 נחשפה מתיחת הפנים של הפסיפיקה, במסגרתה עוצב מחדש לחלוטין עיצוב החזית ויחידות התאורה הקדמיות והאחוריות הוחלפו בחדשות ועדכניות יותר, מערכת המולטימדיה הוחלפה בחדשה בקוטר 10.1 אינץ' ונוספו מערכות בטיחות מתקדמות גם לרמות הגימור הנמוכות.
גנרל קרייטון ויליאם אברמס הבן היה גנרל אמריקאי, שכיהן כראש מטה צבא ארצות הברית וכמפקד הכוחות האמריקאים בווייטנאם.
נחשב לאחד מגדולי מצביאי השריון אי פעם.
טנק המערכה האמריקאי המודרני, ה-M1 אברמס, נקרא על שמו.
קרייטון ויליאם אברמס הבן נולד בספרינגפילד שבמסצ'וסטס ב-15 בספטמבר 1914. אביו היה פועל מסילות רכבת ואמו הייתה בת של שוער אחוזות.
מגיל צעיר עבד כדי לעזור בפרנסת המשפחה, בין היתר במשק גידול תרנגולות ובקר.
לצד הרקע הצנוע שלו, אברמס היה מגיל צעיר מלא רוח ותושייה, השקיע הרבה בלימודיו.
בנוסף גם היה קפטן קבוצת הפוטבול המקומית לנוער.
רוב בני דורו שהתנדבו לשורות הכוחות המזוינים באו ממשפחות עם רקע צבאי ענף, ובמובן זה נחשב יוצא דופן כשהחליט לפנות לקריירה צבאית.
בשנת 1936 סיים את לימודיו באקדמיה הצבאית הלאומית של ארצות הברית.
עד 1940 שירת בדיוויזיית הפרשים ה-1, בפורט בליץ' על גבול טקסס וניו מקסיקו.
הוא פיתח מוניטין של מפקד ההולך בראש הכוח, מדרבן את אנשיו ומושך אחריו אנשים.
ב-1940 עבר לדיוויזיה המשוריינת ה-1, בה שימש כמפקד פלוגת טנקים.
אותה התקופה עבר הצבא האמריקאי תהליך מודרניזציה, שכלל חיזוק משמעותי של זרוע השריון, כהכנה להצטרפות אפשרית למלחמת העולם השנייה.
ב-1941 הוצב אברמס בדיוויזיה המשוריינת ה-4, שיצאה בהמשך לזירה האירופית.
הוא שירת בדיוויזיה בתפקידים שונים, לרבות כמפקד גדוד הטנקים ה-37 וכמפקד צוות הקרב ב' של הדיוויזיה (השקול לחטיבה).
בעקבות המתקפה על פרל הארבור נכנסה אמריקה למלחמת העולם, ובפברואר 1942 הועלה בדרגה למייג'ור ונעשה שני בפיקוד על גדוד הטנקים ה-37. שבועיים לפני הגיעו לגיל 28, הועלה בדרגה פעם נוספת, ללוטננט קולונל, ונעשה למפקד הגדוד.
הגדוד הורכב בעיקר מטנקי M4 שרמן, ואברמס, ששמר על מקומו בראש הכוח המסתער בתרגולים ובשעת הקרב, כינה את הטנק האישי שלו "ת'נדרבולט", משמע "חזיז ורעם".
במשך חודשים פיקד על תרגילי הגדוד שהתקיימו בממלכה המאוחדת, לקראת הפלישה לנורמנדי.
בפלישה עצמה לחם הגדוד להשיג פריצה בחוף יוטה, ואברמס לחם בראש אנשיו.
החלה להתפרסם שמועה במחנה הגרמני שלמפקד הגדוד האמריקאי דם יהודי.
אמנם אברמס היה איש הקהילה המתודיסטית באמונתו, אך עצם הפרסום של השמועה קנתה לו מוניטין של "יהודי נוקם" בקרב חיילים גרמנים.
פעם אחר פעם הוצב הגדוד של אברמס בראש מערך הדיוויזיה, והיה בעל תפקיד מרכזי בסדרת קרבות מפתח בהתקדמות בעלות הברית מפריז אל הריין.
ב-18 בספטמבר תקפה בריגדת הפאנצרים ה-111 את כוחות הדיוויזיה המשוריינת ה-4 ופתחה בקרב על ארקור בחבל לורן.
יחסי הכוחות היו 2:1 לטובת הגרמנים, שהחזיקו בגורם ההפתעה.
הגרמנים תקפו במכוון במזג האוויר סוער, כך שהאמריקאים לא יכלו לנצל לעזרתם את העליונות האווירית של חיל האוויר.
התיאום בין כוחות השריון הגרמנים לקה בחסר, והם נאלצו להתארגן מחדש כדי לתקוף את האמריקאים מסביב לעיירה ארקור, ביניהם גם הגדוד של אברמס.
הקרב נערך בערפל, שלקח מידי הגרמנים את אלמנט ההפתעה ובמקביל גרם לכוחות שלהם להתפזר ולאבד כיוון.
טנקים אמריקאים בודדים זיהו את כוחות השריון הגרמנים, חמקו לתוך הערפל וידעו את אברמס על המארב הגרמני.
כאשר יצאו הגרמנים מהערפל נוכחו לדעת שגדוד הטנקים האמריקאי מוכן וחמוש לקראתם.
הקרב נערך כשהטנקים היו במרחק קטן האחד מהשני, ותותח השרמן חדר את שריון הפאנצר סימן 5 והטיגר הגרמנים.
בסיומם של תשעה ימי לחימה של שריון בשריון בין הדיוויזיה ה-4 לארמיית הפאנצר החמישית הושמדו 86 טנקים גרמנים, מתוכם 55 בידי הגדוד של אברמס, שאיבד 14 טנקים.
המומנטום של הארמייה השלישית נעצר רק בעקבות החלטת הפיקוד העליון להקצאה חדשה של המשאבים, בעיקר עבור מבצע מרקט גארדן.
החלטת הפיקוד הובילה לכך שנבצר מגדוד 37 ומהארמייה השלישית לזנב בגרמנים הנסוגים.
הגנרל ג'ורג' פטון, מפקד הארמייה השלישית, ראה את עצמו כמפקד השריון הטוב ביותר בצבא האמריקאי - ואת אברמס כשווה לו.
בראשית דצמבר, לאחר שחצו את קו מאז'ינו, הועבר גדוד 37 ממקומו בחזית לעמדה משנית, כך שהכוחות ינוחו ויתארגנו מחדש לאחר החודשים שבהם היו בחוד החנית של הכוחות.
מעמדה זאת פעלו לחסל שאריות של הכוחות הגרמנים שנותרו בשטחים שכבשו בעלות הברית.
ב-16 בדצמבר 1944, גדוד הטנקים ה-37 בפיקודו של אברמס היה כוח החוד הראשון שחצה את הגבול הבינלאומי לתוך גרמניה הנאצית עצמה.
עוד באותו היום, הגרמנים פתחו במתקפה גדולה דרך יער הארדנים, שנועדה לכתר את הארמייה השלישית ולחתוך אותה מקווי האספקה, ובכך פתחו בקרב על הבליטה.
הכוחות הגרמנים נעו במהרה לכיוון אנטוורפן, ובדרך הותירו כיסים של כוחות אמריקאים, כגון הדיוויזיה המוטסת ה-101 שהייתה סביב העיירה בסטון.
כתוצאה מכך החל מצור גרמני על כוחות הדיוויזיה, ובמקביל הגדוד של אברמס הונחה לתקוף את הכוחות הגרמנים כדי לפרוץ את הכיתור של הארמייה השלישית מדרום.
גנרל פטון הורה לאברמס לנוע בשיא המהירות לכיוון בסטון ולשחרר את הדיוויזיה ה-101 מהמצור הגרמני.
ב-22 בדצמבר החלה תנועת הגדוד של אברמס, ובדרכה התמודדה מול כוחות נחתים גרמנים שהתחזו לחיילים אמריקאים.
בקרב ממושך גדוד הטנקים ה-37 התקדם לעבר בסטון וב-26 בדצמבר היה במרחק 8 קילומטרים ממנה, במקביל להפוגה במזג האוויר הסוער שאפשרה למטוסי דאגלס C-47 דקוטה להצניח אספקה קריטית לכוחות.
הכוחות הצליחו לפרוץ לבסטון ולהתאחד עם הדיוויזיה ה-101 באותו אחר הצהריים, למחרת חג המולד.
הגרמנים כשלו בניסיונם לסגור את המסדרון שיצרו האמריקאים, ועם תנועת מיטב כוחות הארמייה ה-3 לעבר בסטון, המצור נגמר סופית ב-2 בינואר 1945. ב-8 בינואר, נוכח מתקפת הנגד של בעלות הברית, הגרמנים החלו בנסיגה מחשש שהארמיות ה-3 וה-1 יכתרו את הבליטה.
הקרב על הבליטה הסתיים בהפסד גרמני צורם ופתח את הדרך להתקדמות בעלות הברית לתוך גרמניה עצמה.
גדוד הטנקים 37 איבד רבים מאנשיו ומכוחותיו בקרב על הבליטה, אך הוא נשאר בפעילות מבצעית מלאה ואברמס פיקד עליו בפלישת בעלות הברית המערביות לגרמניה ובהמשך בהתקדמות לעבר שחרור צ'כוסלובקיה לפני כניעת גרמניה הנאצית ב-8 במאי 1945. אברמס קנה לו שם כמפקד שריון מוכשר ותוקפני.
לאורך המלחמה היה תמיד בראש כוחותיו, החליף טנק פגוע חמש פעמים אך אף פעם לא נפצע בגופו.
בשימוש סגולותיו כמפקד ועל ידי ניצול עקבי של היתרונות הקטנים יחסית של מהירות ואמינות המשוריינים שלו, הוא הצליח להביס כוחות גרמניים שהיו להם יתרון של שריון מעולה ותותחים עדיפים.
הוא עוטר פעמיים בצלב השירות המצוין, על פעולתו בספטמבר 1944 ובמהלך הקרב על הבליטה.
לגדוד בפיקודו, שבהמשך הומר לרגימנט, ניתן ציון לשבח נשיאותי על חלקו במלחמה.
בסוף המלחמה הועלה באופן זמני לדרגת קולונל לפני שהוחזר בדרגה ללוטננט קולונל.
בעקבות התהילה וההוקרה הציבורית שקנה לעצמו הודות לחלקו במלחמה, העיתונאי ויליאם לאנג כתב ביוגרפיה שלו, שנקראה "קולונל אֶייבּ" (Colonel Abe) והתפרסמה בהוצאת כתב העת לייף.
לאחר המלחמה שירת אברמס במטה הכללי של צבא ארצות הברית וכראש מדור הטקטיקה בבית הספר לשריון בפורט נוקס ולמד בבית הספר לפיקוד ומטה בפורט לוונוורת'.
בשנים 1949–1952 שירת באירופה כמפקד גדוד שריון וחטיבת שריון.
הוא פיקד על יחידות שנועדו לשמש בתפקידי מפתח בתרחישי המלחמה של פלישה סובייטית אפשרית למקרה של הסלמה במלחמה הקרה.
בשל כל אלו הוצב בחזית קוריאה רק ב-1953, בשלהי המלחמה שם, ושימש כראש המטה של שלושה גייסות אמריקאים.
היה לו תפקיד מרכזי בהקמת הגיס הראשון ובבלימת המתקפות הגדולות האחרונות של צבא השחרור העממי בקיץ 1953, התקפות בהן ניסתה הרפובליקה העממית של סין לכבוש שטחים נוספים ולקבוע מחדש את העובדות בשטח לקראת הסכם שביתת הנשק, שפיצל את קוריאה לגמרי בין צפון לדרום.
לאחר מכן אברמס היה בעל תפקיד בהסדר הרכב הכוחות האמריקאים המוצבים בקוריאה הדרומית לשם הגנה עליה מפני האפשרות של חידוש המלחמה.
בכל הדרגים והמשרות בהן שירת, נהג אברמס לפי אמות מידה פיקודיות עליהן שמר.
הוא מיהר, בכל מינוי חדש, להבהיר את עמדותיו האתיות, פעל להציג דוגמה אישית לפקודיו, השתדל לשמור על אוזן קשבת אליהם, העריך אותם והעניק מקום לביצוע טעויות וללימוד מהן, במקביל קבע סטנדרטים ביצועיים גבוהים וקשוחים, טיפח את גאוות היחידה והפיח רוח בקרב אנשיו.
לוטננט שפעל תחת פיקודו אמר: "בגדוד של אברמס לא יצאתי לחופשה במשך שנתיים.
לאחר מלחמת קוריאה שימש כראש מטה בית הספר לשריון ושירת כקצין מטה בפנטגון (1956–1959) כסגן ראש מטה כוחות העתודה.
הוא מונה לסגן מפקד הדיוויזיה המשוריינת ה-3 ובהמשך קודם לדרגת מייג'ור גנרל והיה למפקד הדיוויזיה (1960–1962) שפעלה בגרמניה המערבית והייתה נדבך צבאי מרכזי במערך האסטרטגי של נאט"ו.
בתקופת כהונתו עלתה המתיחות בין הגוש המערבי לגוש המזרחי נוכח משבר ברלין השני במהלכו כשלה ברית המועצות בניסיונה ללחוץ על ארצות הברית להסיג את כוחותיה מברלין המערבית כך שחציה של העיר יסופח לגרמניה המזרחית הדיקטטורית.
לאחר תפקיד זה היה לסגן ראש המטה למבצעים בפנטגון ואז קודם לדרגת לוטננט גנרל והיה למפקד הקורפוס החמישי באירופה (1963–1964).
בתקופת מחאות הענק של התנועה האפרו-אמריקאית לזכויות האזרח, היה זה מתוקף תפקידו של הצבא להעניק גיבוי למשטרה ולשירות המרשלים בהפגנות ומחאות נפיצות שהיה חשש שהן עלולות לצאת מכלל שליטה.
לדוגמה, כאשר הותר לפעיל זכויות האזרח ג'יימס מרדית' להיות האדם השחור הראשון ללמוד באוניברסיטת מיסיסיפי, נשלח אברמס כנציגו האישי של ראש מטה צבא ארצות הברית להרגיע את הרוחות ולוודא שרחובות העיר יישארו שקטים על אף הקיטוב החברתי.
התסיסה והקיטוב הייתה בשיאה בברמינגהאם, אלבמה, ובנקודה מסוימת נקרא אברמס בהתראה קצרה להפגין נוכחות בעיר ולהשקיט את הרוחות.
עקב ההתראה הקצרה החליט ללכת אל העיר במדים אזרחיים, וכאשר קצין המליץ לו ללבוש מדים, השיב בשלווה: "אני מאמין שהם ידעו מי אני".
ב-1964 קודם אברמס לדרגת גנרל (ארבעה כוכבים) והיה מועמד לתפקיד ראש מטה צבא ארצות הברית, אך לבסוף נבחר על פניו גנרל הרולד ג'ונסון.
יחסי העבודה בין אברמס לג'ונסון היו מצוינים.
האחריות המרכזית של אברמס הייתה ניהול ההתרחבות של מסגרות הצבא כדי לעמוד בדרישות המלחמה בווייטנאם, משימה שהוקשתה לאין שיעור בגלל סירובו של הנשיא לינדון ג'ונסון לאשר את גיוס רכיבי המילואים שעליהם התבססו כל תוכניות המגירה.
מתוקף תפקידו אברמס נתבקש להעיד מפעם לפעם בפני ועדות הקונגרס היושב בגבעת הקפיטול.
מאוחר יותר ציין הסנאטור מייק מנספילד כי "בגבעת הקפיטול, שמו של הגנרל אברמס היה שם קוד למקצועיות, כנות ויושרה אישית".
לדברי הסנאטור תומאס מקינטייר, מתוך ים העדים נושאי המדים בוועדות הסנאט, אברמס בלט.
"קולו, בניגוד לחלקם, לא היה חזק, לא מתנשא, לא פומפוזי, לא צדיק, לא ממורמר, לא תובעני.
הוא דיבר בצניעות אך בעוצמה ובמשמעות."
ראש המטה ג'ונסון נתקל באי הסכמות מול מפקד הכוחות בווייטנאם, ויליאם וסטמורלנד, ועל כן החליט למנות את סגנו הנאמן, אברמס, למשנה של וסטמורלנד.
לפיכך ב-1967 מונה אברמס לסגנו של גנרל ויליאם וסטמורלנד, מפקד כוחות ארצות הברית בווייטנאם (מסגרת שנקראה רשמית פיקוד הסיוע הצבאי בווייטנאם), שהיה חבר לספסל הלימודים של אברמס בווסט פוינט.
בהיותו סגן מפקד הכוחות בווייטנאם, תפקידיו של אברמס היו מצומצמים ומוגבלים, אך היה לו חלק חשוב בארגון ובאימון מחדש של צבא דרום וייטנאם, שבא לידי ביטוי בהגנה שלו במתקפת טט.
בשנה שלאחר מכן בא אברמס במקומו של וסטמורלנד.
ב-9 ביוני העביר הנשיא לינדון ג'ונסון את וסטמורלנד מתפקידו ומינה תחתיו את הגנרל אברמס.
למרות שווסטמורלנד התמנה לראש מטה הצבא, נתפס הדבר כהטלת אחריות עליו על עסק הביש בווייטנאם.
לשינויים שערך אברמס הייתה השפעה מידית, עם סגירת חלק מן הבסיסים בווייטנאם, הפסקת המבצעים המיוחדים שם ושימת הקץ על שיח ה"ניצחון בצפון וייטנאם".
במקום טקטיקת האתר-והשמד ששימשה את קודמו הוא יישם טקטיקה של טהר-והחזק, והכוחות שבפיקודו אימנו את הכפריים הדרום-וייטנאמיים להגן על כפריהם מפני כוחות צפון-וייטנאם.
הוא גם שם דגש רב יותר מאשר וסטמורלנד על אימון צבא דרום-וייטנאם.
התוצאה הייתה שפעולות לחימה, שאופיינו תחת גנרל וסטמורלנד בריכוז של יחידות גדולות שנערכו בעיקר בג'ונגלים העמוק באזורי הגבול הסמוכים ללאוס וקמבודיה, עתידות היו לעבור תיקון קיצוני, הכולל סיורים ומארבים רבים של יחידות קטנות במטרה לספק ביטחון לאוכלוסייה הכפרית של דרום וייטנאם.
ההגנה על האוכלוסייה האזרחית הפכה כעת למטרה הראשית של הכוחות האמריקאים.
מטרת הלחימה האובייקטיבית, סבר אברמס, אינה הרס אלא שליטה.
בנאום במכללה להגנה לאומית דיבר אברמס על ההשפעה של השגת יעדים לאומיים על הפעולות הצבאיות.
"אני יכול להבטיח לכם" אמר, "שלא משנה כמה מתסכל, לא משנה מה ניסיון העבר שלנו, האיפוק ישלוט וחייב לשלוט כמעט בכל הפעילויות שלנו".
לפיכך: "איננו יכולים ליישם את מלוא יכולות עוצמת האש של הכוח הצבאי שלנו בכל האזורים הכפריים כרצוננו, שכן פעולה זו תסכן עוד יותר את החיים והרכוש ואת היחסים השלטוניים עם אותם אנשים שכולנו נלחמים כדי להגן עליהם: האזרחים שלך, וייטנאם."
לאחר בחירתו לנשיאות של הנשיא ניקסון החל אברמס ליישם את דוקטרינת ניקסון, שהתמקדה בהעברת נטל המלחמה בדרום-וייטנאם לידי צבא מדינה זו.
בעקבותיה פחת מספר החיילים שבפיקודו מ-543 אלף ב-1969 ל-49 אלף במחצית 1972. לאחר 1969 העביר את עיקר פעילות הכוחות להיות הגנתית.
אברמס שם דגש על משמר האזרחים ועם זאת הוא תמיד חיפש הזדמנות לצאת למתקפה.
אחת ההזדמנויות הללו הגיעה במרץ 1970 עם הדחת הנסיך נורודום סיהאנוק בקמבודיה.
על מקומו עלה לשלטון מרשל לון נול, פרו-אמריקאי, שנאבק במיליציה הקומוניסטית קמר רוז' ששרצה בארצו והצטרף למלחמה האמריקאית נגד הווייטקונג.
במשך שנים הפעיל הווייטקונג תאים בקמבודיה שדרכם תקף את דרום וייטנאם; כעת ניצל הפיקוד האמריקאי את המצב החדש שנוצר כדי להתערב בתוך קמבודיה במטרה לנטרל את כוחות הווייטקונג בה.
במסגרת תפקידו, אברמס פיקד גם על המערכה בקמבודיה.
באפריל 1970 פיקד על מבצע שיזם לפגיעה בקווי האספקה והלוגיסטיקה של הווייטקונג.
המבצע היה מוצלח, אך הוא נקטע בלי להשלים את מטרותיו נוכח המחאה הציבורית נגד המלחמה בתוך ארצות הברית.
באביב 1971 יזם מבצע התקפי בלאוס, מבצע לאם סון 719 , ושכנע את הממשל לתמוך במהלך.
מתוקף איסור של הקונגרס, נבצר מכוחות הקרקע האמריקאים לסייע בפעולה, ועל כן היא בוצעה בידי צבא דרום-וייטנאם עם תמיכה אווירית אמריקאית.
הפעולה הסתיימה בכישלון מבצעי והנשיא ניקסון ראה זאת ככישלון של אברמס, אך שמר על האמון בו והשאיר אותו בתפקידו.
עם הוצאת הכוחות האמריקאים מווייטנאם, עיקר התמיכה המבצעית בדרום-וייטנאם באה לידי ביטוי באוויר, בגיבוי שהעניק חיל האוויר האמריקאי, בייחוד בעזרת מפציצים כגון B-52 סטרטופורטרס.
לפני סיום תפקידו בדרום-וייטנאם הדף צבאה בסיוע אווירי אמריקאי את מתקפת חג הפסחא 1972 של כוחות צפון-וייטנאם.
ראש מטה צבא ארצות הברית
ביוני 1972 התמנה אברמס לראש מטה צבא ארצות הברית.
בתפקיד זה כיהן שנתיים, עד סוף חייו.
אישור מינויו בסנאט התעכב במשך מספר חודשים עקב מחלוקות על דרך ניהול המלחמה בווייטנאם ובקמבודיה.
לבסוף אושר המינוי בהצבעה של 84:2. הוא החל בתהליך של הסבת הצבא לצבא מתנדבים בלבד והתמודד עם קיצוצי הענק בתקציב הביטחוני עם סיומה של המלחמה בווייטנאם.
בין היתר הורה אברמס על מיסוד יחידות הסיור האוגדתיות לכדי רגימנט הריינג'רס ה-75, אשר יהווה להגדרתו את יחידת החי"ר הקלה הטובה בעולם שתקבע את רף המצוינות לכל הצבא.
כדי לוודא שבהרחבה עתידית של משימות הצבא בשעת מלחמה יהיה על הממשל להביא לגיוס מילואים, בשונה מההיערכות שנקט הנשיא לינדון ג'ונסון, קבע תפקידי מפתח לשעת מלחמה שיהיו בידיים של אנשי מילואים בהכרח.
אברמס היה מחויב באמת ובתשוקה לשוויון הזדמנויות וליחס הוגן ומכבד לכל חייל.
בשיחה עם מקורביו הבכירים, הוא אמר להם: "אתם לא יכולים לקבוע דברים [מסוימים] לפי הנחיה.
איכשהו חייב להתקיים שכנוע בקרב כולם [כל החיילים] שהדבר חייב להשתנות, ושאנחנו צריכים להסתכל אחד על השני כבני אדם ושווים, ושההזדמנויות עבור כל אחד מאיתנו קיימות."
אברמס היה מעשן סיגרים כבד וחלה בסרטן הריאה.
הוא עבר ניתוח להסרת ריאה בבית החולים הצבאי וולטר ריד, אך ב-4 בספטמבר 1974 נפטר עקב סיבוכים שלאחר הניתוח, אחד עשר יום לפני יום הולדתו השישים.
אברמס נישא, בשנת 1936 בהיותו בן 22, לג'וליה ברת' הארווי.
נולדו להם שלושה בנים ושלוש בנות.
כל בניהם שירתו בצבא ארצות הברית והגיעו לדרגות בכירות שונות, וכל בנותיהם נישאו לקצינים.
בנו גנרל ג'ון אברמס פיקד על פיקוד האימונים וההדרכה של צבא ארצות הברית ובנו גנרל רוברט אברמס הוא מפקד פיקוד כוחות צבא ארצות הברית.
לאורך חייו אברמס גדל והתחנך בתור בן הקהילה המתודיסטית, אך במהלך מלחמת וייטנאם, בקשת חברו הוותיק הכומר ג'ון בנסון, המיר את דתו לנצרות קתולית.
הוא עצמו התוודה שנפעם מכוח האמונה של קתולים שפגש בווייטנאם, ופעם אחת אמר: "דת היא עניין מאוד אישי, אבל כל אחד מאיתנו, בתפילות שלנו ובאמונה באלוהים, הוא לא מחפש רק שלווה פנימית, אלא גם את האומץ להתמודד עם מה שצפוי ולעשות מה שצריך לעשות."
בנוסף לצלב השירות המצוין הוענקו לאברמס עיטורים אלו:
מדליית השירות המצוין (צבא ארצות הברית) (4 פעמים)
אברמס זכה להכרה כאחד מ"חמשת מצביאי השריון הטובים בהיסטוריה", לצד גנרל-פלדמרשל ארווין רומל, גנרל ג'ורג' פטון, אלוף מוסה פלד ואלוף ישראל טל, במוזיאון השריון בפורט נוקס, קנטקי, שבארצות הברית.
ב-1980 ניתן שמו של אברמס לטנק המערכה האמריקאי החדש, ה-M1 אברמס, כאות הערכה לשירותו של אברמס בחיל השריון.
בניין אי גה פארבן בפרנקפורט נשא את שמו בשנים 1975–1995.
קְרַייט מצוי, Krait; (שם מדעי: Bungarus caeruleus) הוא מין של נחש ממשפחת הפתניים; נפוץ בדרום אסיה והוא ארסי ביותר, אחד מ"ארבעת הגדולים", כינוי שהוענק לארבעת מיני הנחשים הגורמים למרבית מקרי המוות בעולם בכל שנה.
הקרייט המצוי ניזון בעיקר מנחשים.
אורכו הממוצע כ-0.9 מטר, אך עשוי להגיע עד לאורך של 1.75 מטר.
הזכרים ארוכים יותר, עם זנב יותר ארוך.
לראש מראה שטוח וכמעט לא ניתן להבחין בשוני בצורת הצוואר בהשוואה להמשך צורת הגוף, שלו מראה גלילי, ההולך ומתחדד באזור הזנב, שהוא קצר ומעוגל.
העיניים קטנות יחסית עם אישונים עגולים וקשה להבחין בהם בגלגל העין.
צבעיו של הקרייט המצוי הם בדרך כלל שחור עד כחלחל-שחור, עם כ-40 פסי רוחב לבנים ודקים, המסודרים בריווח רגולרי לאורך גופו; בפרטים מסוימים פסי הרוחב עשויים להיראות חלשים עד היעדרם לגמרי.
אצל פרטים צעירים תבנית פסים אלה שלמה, ברורה ומסודרת באופן שווה לאורך גופם; בפרטים בוגרים הקווים הלבנים הצרים עשויים להיראות כסדרת נקודות מחוברות, כאשר באזור החוליות הנקודות יהיו בולטות יותר.
הקרייט המצוי נמצא בהודו, מאזור סינד שבפקיסטן ועד מערב בנגל.
הוא נמצא בכל דרום הודו וסרי לנקה עד לרום של 1600 מטר.
המין תועד גם באפגניסטן, בנגלדש ונפאל.
טווח אזורי המחיה של הקרייט המצוי נע על פני מגוון רחב של בתי גידול.
הוא נמצא בשדות ואזורי צמחייה ועשבייה נמוכים באזורי הג'ונגלים, וגם באזורים מיושבים.
הוא אף ישכון בתילי טרמיטים, מערומי לבנים, מחילות של חולדות, ואפילו בתוך בקתות ובתים.
הוא יימצא לעיתים תכופות במים או בקרבת מקורות מים.
הקרייט המצוי ניזון בעיקר מטריפת נחשים אחרים, ואפילו מבני מינו, במיוחד מפרטים צעירים.
הוא ניזון גם מיונקים קטנים כגון חולדות ועכברים, מלטאות וצפרדעים.
תזונתם של פרטים צעירים תכלול גם פרוקי-רגליים.
התנהגותו של הקרייט המצוי משתנה מהותית בין שעות היום ושעות הלילה: במהלך היום הוא עצל ואיטי ובאופן כללי בעל מזג נוח; לרוב יסתתר במשך היום במחילות מכרסמים, מתחת לעצמים שונים, ויראה במהלך היום לעיתים נדירות.
במהלך היום תכופות יגלגל גופו כשראשו מוסתר במרכז גלגל גופו בשל העובדה כי אין לו עפעפיים ואישוניו קבועים במצב מורחב ואינם מתכווצים היות שהוא פעיל לילה.
כשהוא במצב זה, בדרך כלל לא יגלה אגרסיביות.
בלילה הקרייט המצוי יהיה מאוד פעיל וימלט מקרבת אדם תוך השמעת נשיפות רמות, או יישאר במקומו ללא תנועה ויכיש את המטריד או הגורם המאיים.
גופו יהיה מגולגל כאשר ראשו מוסתר במרכז גלגל גופו המשוטח, ויפגין תנועות עוויתיות ועשוי להרים את זנבו מעלה לאות אזהרה.
הוא אינו חם מזג בנטייתו להכיש, אך כאשר הוא מכיש הוא יאחז בקורבן ההכשה בפיו ובשיני הארס הקטנות שלו זמן ממושך דיו המאפשר לו לפלוט כמות משמעותית של ארס.
הוא עשוי לגלות תוקפנות בשעות הלילה בתגובה להתגרות, וכהגנה עצמית.
ארס הקרייט המצוי מורכב בעיקר מנוירוטוקסין עוצמתי (קבוצת רעלנים המשפיעים על מערכת העצבים), המחולל שיתוק שרירים.
ארס הקרייט המצוי מכיל רעלנים נוירוטוקסים קדם-סינפטיים הפועלים לפני הסינפסה, ובתר-סינפטיים שפועלים אחרי הסינפסה, המשפיעים באופן כללי על קצה תא עצב בסמוך למרווח הסינפטי בתאי המוח.
אלפא-בונגרוטוקסין שייך לקבוצת רעלני בונגרוטוקסין (Bungarotoxins- כשמו המדעי של הקרייט) מהווים רכיב בארס חלק מנחשי משפחת הפתניים, כגון הקרייט.
פרופ' שרה פוקס ממכון ויצמן למדע ביצעה מחקר ארוך שנים שבמהלכו הצליחה לזהות בקולטן העצב, המורכב מרצף של כ-3000 חומצות אמינו, מקטע המורכב מ-21 חומצות אמינו בלבד.
היא זיהתה בנחשים ובנמיות (לשניהם חסינות מסוימת לארס) כי מבנה קולטן האצטילכולין שלהם, אליו נקשר הרעלן אלפא-בונגרוטוקסין, שונה במקצת משאר בעלי החיים, וכך לא מאפשר לרעלן להקשר אליו.
מאוחר יותר המשיך צוות מדענים את מחקרה ובסופו גילו את צורת מולקולת הרעלן אלפא-בונגרוטוקסין בעלת "שלוש האצבעות", שעוטפת את אזור הקישור בקולטן.
תגלית זאת עשויה להוות פריצת דרך בפיתוח חיסון נגד ארס הנחש, כמו גם לטיפול במחלות שונות הקשורות לפגמים בפעילות האצטילכולין.
עצמת הארס נמדדת ב-LD50 (להסבר ראו כאן).
כמות זעירה של 0.325 מ"ג ארס הקרייט המצוי שמוזרקת לחיות ניסוי באופן תת-עורי, בכוחה לקטול מחצית מאוכלוסיית העכברים במשקל כולל של ק"ג אחד, כלומר מדד ה-LD50 הוא 0.325 מ"ג\ק"ג בהזרקה תת-עורית (S.C).
בהזרקת הארס הישר לעורקים ולורידים (I.V) מדד ה-LD50 נמוך יותר, כלומר יותר קטלני ועומד על 0.169 מ"ג\ק"ג; בהזרקה אל הצפק (I.P) מדד ה-LD50 הוא 0.089 מ"ג\ק"ג, היינו - הקטלני ביותר.
הכמות הממוצעת שקרייט מצוי מניב בבלוטות הארס שלו היא 10 מ"ג .
נחשי הקרייט המצוי הם פעילי-לילה, לכן לעיתים נדירות נוצר מפגש בינם לבין האדם במהלך שעות היום; תקריות מעין אלו מתרחשות רובן ככולן בשעות הלילה.
לרוב הכשת הקרייט המצוי אינה מלווה בכאב, ולכן המוכש עלול לטעות בהערכת הסיטואציה ולחשוב שאין סכנה לבריאותו.
עם השפעת הארס בגוף הקרבן יתרחשו התכווצויות חמורות באזור הבטן שילווו בשיתוק שרירים הדרגתי.
מרגע ההכשה, ניתן לעכב באופן משמעותי את ספיגת הארס בגופו של הקורבן באמצעות תחבושת אלסטית והפעלת לחץ באזור ההכשה, תוך קיבוע הגפה.
זה יאפשר פינוי יעיל לקבלת טיפול רפואי, תוך השגחה וזיהוי סימני השיתוק (בעיקר צנחת), עד לקבלת הנסיוב נגד ארס.
טיפול אפשרי נוסף הוא הנשמה שתסייע לנפגע עד שיוכל לנשום בכוחות עצמו.
בהיעדר טיפול רפואי, או אם הוא נכשל, מרגע ההכשה הקורבן ימות תוך 4 עד 8 שעות.
המוות מתרחש כתוצאה מכשל נשימתי כללי וחנק.
במהלך העונה הגשומה, יוצא לעיתים תכופות הקרייט המצוי ממקומות מסתור מוצפים לחפש מקלט במקומות גבוהים יותר, ולעיתים גם במקומות יבשים של מגורי אדם.
המקרים השכיחים ביותר של הכשות קרייט מצוי במזרח אסיה מתרחשים במהלך עונת הגשמים, בזמן השינה של הקרבנות, כשבמהלך הלילה הנחש חודר לביתם (לרוב בקתת עץ ובוץ) ותר אחר מקום יבש וחמים, וכך מזדחל לכיוון אזורי השינה החמימים.
בזמן שהישן מתהפך בשנתו על הנחש מבלי משים מתרחשת ההכשה.
אם ההכשה מתרחשת במהלך השינה, הקורבן עלול שלא לחוש בכך כלל, משום שתחושת הכשת הקרייט המצוי היא כתחושת עקיצת יתוש או נמלה.
הקורבן עלול למות עוד בשנתו.
תסמיני הכשת הקרייט המצוי מלווים בנפיחות מינימלית באזור ההכשה, סממן העשוי לזהות את הנחש המכיש, גם כשלא נצפה כלל.
התסמינים המועטים להכשה כוללים קשיות שרירי הפנים כשעתיים לאחר ההכשה, חוסר יכולת הקורבן לראות או לדבר, ואם לא יימנע סיוע רפואי ימות משיתוק מערכת הנשימה תוך 4 עד 5 שעות.
מחקרים טוקסיקולוגיים קליניים מראים כי שיעור התמותה מהכשת קרייט מצוי הוא כ-70-80%; מסיבה זו בסרי לנקה שמו של הקרייט המצוי הוא "מאגה מרואה" - שפירושו "המוות בדרך".
קרייזלר PT Cruiser היא מכונית משפחתית קומפקטית, בסגנון רטרו, בתצורות 5 דלתות הצ'בק ו-2 דלתות קבריולה אשר יוצרה על ידי קונצרן הרכב קרייזלר האמריקאי בין השנים 2000–2010.
במקור, הדגם נוצר כמודל של חטיבת "פלימות'", אך לאחר ביטול חטיבת פלימות' שווק כמודל קרייזלר.
הסימון PT (מתוך PT Cruiser) - פירושו באנגלית: "Personal Transport", ובעברית: "תחבורה אישית".
קְרַייט (Krait) (שם מדעי: Bungarus) הוא סוג של נחשים ארסיים ממשפחת הפתניים, שתפוצתם בדרום אסיה ובדרום-מזרח אסיה עד לאינדונזיה.
נחשים אלה יכולים להגיע לאורך של 1–2 מטרים, כשהמין קרייט מפוספס מגיע לאורך 2.25 מטרים.
הם בעלי גוף צבוע בשחור או חום ולאורכו טבעות צהובות או לבנות.
הם בעלי ראש ועיניים גדולות ובעלי לסתות היכולות להיפער לרווחה כאשר הם מכישים.
נחשים אלה חיים בשדות, ערבות ושטח מכוסה עשב, וכמו כן מצויים בג'ונגלים ואף בערים וכפרים מיושבים.
הם פעילי לילה היוצאים לצוד טרף קטן כעכברים או לטאות.
הם אוכלי נחשים ומסוגלים לטרוף גם פרטים מבני מינם.
הם מכישים להגנתם רק כמוצא אחרון.
ארס הקרייט הוא קטלני ביותר ויכול להרוג אדם תוך 4–5 שעות אם לא יקבל טיפול.
המין קרייט מצוי נחשב לאחד מארבעת הנחשים המסוכנים והקטלניים ביותר בדרום-מזרח אסיה.
קרייזלר דריפטר הם דגמים של מכונית מסחרית וטנדר שיוצרו על ידי חברת "קרייזלר אוסטרליה", (Chrysler Australia), חברת בת של קבוצת קרייזלר, באוסטרליה בין השנים 1977–1978.
"Chrysler Australia" היא חברת בת של קונצרן קרייזלר האמריקאי.
קרייזלר סיגמא היא מכונית משפחתית אשר יוצרה על ידי חברת "קרייזלר אוסטרליה", (Chrysler Australia) האוסטרלית בין השנים 1977–1980.
"קרייזלר אוסטרליה" היא חברת בת של קונצרן הרכב האמריקאי קרייזלר.
בין השנים 1980 - 1987 יוצר ה"קרייזלר סיגמא" על ידי "Mitsubishi Motors Australia", חברת בת של מיצובישי מוטורס היפנית.
ייצור על ידי קרייזלר אוסטרליה
ייצור על ידי מיצובישי מוטורס אוסטרליה
GN דור רביעי (גרסת GL - מאוקטובר 1986 הורכב בדגם מיזוג אוויר) (ייצור בין השנים 1985-1987)
קרייזלר טורבין קופה היא מכונית קופה, אשר הורכב בה מנוע טורבינה מונע על ידי טורבינת גז, מתוצרת יצרנית הרכב האמריקאית קרייזלר אשר יוצרה בין אוקטובר 1963 - לאוקטובר 1964.
את מנועי הטורבינה ייצרה קרייזלר משנת 1962.
סך הכול יוצרו 55 יחידות.
מנוע טורבינה (מנוע קרייזלר סוג A-831)
מונע על ידי טורבינת גז
מנוע A-831 יכול לפעול על סולר, בנזין נטול עופרת, נפט, ודלק סילוני JP-4.
בשל המבנה שלהם, המנועים לא דרשו: נוזל לרדיאטור, מערכת קירור, רדיאטור, מוטות חיבור או גל ארכובה
קפיץ סלילי בכל גלגל קדמי
תמסורת אוטומטית - 3 מהירויות (מסוג "TorqueFlite")
עיצוב - אלווד אנגל (Elwood Engel)
קרייטון המרשים הוא סרט קומדיה רומנטית בריטי משנת 1957 בבימוי של לואיס גילברט עם קנת מור, דיאן סילנטו, ססיל פארקר וסאלי אן האוס בתפקידים הראשיים.
התסריט מבוסס על המחזה קרייטון המרשים של ג'יימס מתיו ברי משנת 1902. המחזה נכתב כסאטירה על הבדלי המעמדות בחברה הוויקטוריאנית בה יש אדונים ומשרתים.
כל אחד יודע את מקומו ואין לערבב ביניהם ולשבש סדרי בראשית.
המשרתים מרוצים בתפקידם לשרת את האדונים וגם ביניהם יש דרגות שונות, ממשרתת פשוטה עד ל"באטלר" (רב משרתים).
הבעיה היא כאשר נוצר מצב בו מתהפכים המעמדות והמשרתים הופכים לאדונים...
המחזה זכה לעיבוד קולנועי נוסף ב-1919 (סרט אילם) וב-1934. כן הופקו לפיו שני סרטי טלוויזיה - ב-1950 ו-1968.
ויליאם קרייטון (קנת מור) הוא רב משרתים בארמונו של הלורד לואם (ססיל פארקר).
כל בוקר נפתח בהכנת ארוחת בוקר ובחימום עיתון הבוקר.
הכל מונח על מגש ועובר לבסוף לידיו של קרייטון שמאשר את קבלת הארוחה רק לאחר שהוא בודק את חום העיתון על לחיו.
הלורד גר עם שלוש בנותיו מרי (סאלי אן הואס) העומדת לפני אירוסין לג'ורג' (פיטר גרייבס), קתרין ואגתה.
הוא מאמין כי כל בני האדם שווים ומבקש מקרייטון שיארגן מסיבת תה בה יארחו בנותיו את המשרתים.
גם המשרתים וגם הבנות מתנגדים לכך, אבל רצונו של הלורד הוא חוק.
המסיבה נקטעת כאשר הלורד מקבל שיחת טלפון ובה מודיעים לו, כי בתו אגאתה נעצרה לאחר שהשתתפה בהפגנה של סופרג'סטיות והתעמתה עם שוטרים.
המסיבה מתפזרת וקרייטון מייעץ לו לצאת להפלגה של שישה חודשים ביאכטה ולחזור כאשר הכל יישכח.
הלורד מסכים ולהפלגה הוא יוצא עם שלוש בנותיו, הכומר ג'ון והלורד ארנסט וולי.
קרייטון מצרף גם את המשרתת היפה והחיננית אלייזה (דיאן סילנטו).
בעת סופה בים מתחילה היאכטה לשקוע והקפיטן נותן פקודה לנטוש אותה.
על סירה אחת עולים צוות האניה ועל השנייה "האדונים".
קרייטון רוצה לעלות על סירת הצוות, אבל נוכח לדעת כי אלייזה חסרה.
הוא חוזר ליאכטה וברגע האחרון הוא מציל אותה והם נכנסים בטעות לסירת "האדונים".
הסירה נסחפת לאי בודד ואז מתגלה העובדה, שה"אדונים" לא יודעים לעשות דבר.
קרייטון משתלט על המצב וכאשר היאכטה נסחפת לאי הוא שוחה אליה ומביא מצרכים חיוניים.
ה"אדונים" דורשים ממנו להביא מהיאכטה את המותרות שהם רואים כחיוניים לקיומם.
כאשר הוא דורש להיות אחראי והלורד מסרב, הוא נוטש אותם ביחד עם אלייזה.
שניהם צדים חזיר וצולים אותו.
הריח מגיע ל"אדונים" והם נכנעים ומקבלים את מרותו של קרייטון.
גם מרי העקשנית נכנעת ומתאהבת בקרייטון למרות מעמדו הנמוך.
אנשי הצוות שהיו בסירה השנייה, ניצלים וכעבור זמן הם עורכים בלונדון טקס אזכרה ללורד ומסירים את הלוט מעל פסל מוזהב שלו.
תוך זמן קצר מתקבע מעמדו של קרייטון.
הוא מכונה כעת "המושל" וגר בבית משלו על גבעה.
כל בוקר מביא לו הלורד את ארוחת הבוקר, כולל עיתון האי, הכתוב על קליפת-עץ (וכמובן, מחומם כיאות...) ודואג לכל מחסורו.
הוא קורא לקרייטון "מושל" וקרייטון קורא לו Daddy...
קרייטון ומרי מתאהבים ומחליטים להתחתן למורת רוחה של אלייזה.
באמצע טקס הנישואין המנוהל על ידי הכומר, נראית ספינה באופק.
הטקס מופסק והספינה מגיעה לאי.
כאשר קפיטן הספינה משוחח עם הלורד, מופיע קרייטון בחליפה שחורה עם פפיון ומגיש להם משקה, לחבוכת חבריו לאי.
בלונדון מפרסם ארנסט וולי ספר על הרפתקאותיהם על האי.
הספר זוכה להצלחה אבל למעשה הוא מלא שקרים ומתאר את ה"אדונים" כשליטי האי.
אמו של ג'ורג', ליידי ברוקלהרסט (מרטיטה האנט), לא מאמינה לו ומכנסת את כולם כדי לחקור מה באמת קרה על האי והאם נשמרו שם הבדלי המעמדות.
זאת כדי להיות בטוחה לפני שתאשר את האירוסין של ג'ורג' ומרי.
היא חוקרת בעיקר את קרייטון והוא מצליח בעדינות להתחמק מאמירת האמת.
הלורד מבקש לעזור לקרייטון, שהודיע על התפטרותו, אבל זה מראה לו פנינים ששלה באי ומספר לו על כוונתו להתחיל בעסקים.
מרי עדיין מבקשת ללכת איתו אבל הוא מסרב בנימוק, שאינו יכול להילחם בציוויליזציה.
במקומה הוא עוזב עם אלייזה הלבושה כעת כ"ליידי", לאחר שהבטיח להתחתן איתה.
קרייזלר וליאנט VG היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין השנים 1970–1971.
סך הכול יוצרו 52,944 יחידות.
קרייזלר וליאנט VF היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין השנים 1969–1970. סך הכול יוצרו 52,944 יחידות.
קרייזלר וליאנט SV1 היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd/FCA Australie"), חברת בת של קבוצת קרייזלר, אשר יוצרה בין השנים 1962–1963.
יוצר דגם "סדאן", 4 דלתות בלבד
מנוע קדמי - 6 צילינדרים, 3.7 ליטר
תאוצה בין 0 - 100 קמ"ש היא 11.1 שניות (גרסה תמסורת אוטומטית)
קרייזלר וליאנט RV1 היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה מינואר 1962 ועד מרץ 1962.
דגם ה"קרייזלר וליאנט RV1" היה הדגם הראשון מסדרת "Chrysler Valiant" שייצרה "קרייזלר אוסטרליה".
סך הכול יוצרו 1,008 יחידות.
יוצרו 1,008 יחידות בתצורת סדאן - 4 דלתות בלבד
336 יחידות - בעלי תמסורת אוטומטית (דגם "RV1-4")
קרייזלר וליאנט AP5 היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין חודש מאי 1963 - פברואר 1965.
דגם ה"קרייזלר וליאנט AP5" בתצורת סטיישן יוצר מנובמבר שנת 1963.
סך הכול יוצרו 49,440 יחידות.
2,440 דולר, 1,220 לירה שטרלינג (דגם סדאן, תמסורת ידנית)
2,690 דולר, 1,345 לירה שטרלינג (דגם סדאן, תמסורת אוטומטית)
קרייזלר וליאנט AP6 ) היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין חודש פברואר 1965 ועד מרץ 1966.
סך הכול יוצרו 43,344 יחידות.
קרייזלר וליאנט VC ) היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1966–1967.
סך הכול יוצרו 65,634 יחידות.
ממחיר דגמי "קרייזלר וליאנט VC"
קרייזלר וליאנט צ'ארג'ר היא מכונית ספורט, 2 דלתות, קופה, המוגדרת כ"מכונית שרירים" מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1971–1978.
"Charger" (מנוע 3.5 ליטר, המפיק 140 כ"ס, תמסורת ידנית - 3 מהירויות)
"Charger XL" (מנוע 4.0 ליטר, המפיק 160 כ"ס, תמסורת ידנית - 3 מהירויות)
"Charger R/T" (מנוע 4.3 ליטר, המפיק 218 כ"ס, תמסורת ידנית - 3 מהירויות)
"Charger 770" (מנוע 5.2 ליטר המפיק 230 כ"ס, תמסורת אוטומטית - 3 מהירויות)
מנוע 4.3 ליטר ותמסורת ידנית 4 מהירויות
מנוע 5.2 ליטר ותמסורת ידנית 4 מהירויות
קרייזלר וליאנט VE היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין אוקטובר 1967 – פברואר 1969.
קרייזלר וליאנט VH היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין יוני 1971 - מרץ 1973.
דגמי "קרייזלר וליאנט VH" יוצרו באוסטרליה ובדרום אפריקה.
סך הכול יוצרו 67,800 יחידות.
קרייזלר וליאנט VJ היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין אפריל 1973 ועד ספטמבר 1975.
סך הכול יוצרו 90,865 יחידות.
קרייזלר וליאנט CM היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין השנים 1978–1980, ועל ידי יצרנית הרכב מיצובישי אוסטרליה ("Mitsubishi Motors Australia" ) בין השנים 1980 - 1981.
קרייזלר וליאנט CL (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין נובמבר 1976 - אוקטובר 1978.
סך הכול יוצרו 32,672 יחידות.
דגמי "קרייזלר וליאנט CL" יוצאו לדרום אפריקה.
2 דלתות - קופה - ניידת משטרה
קרייזלר וליאנט VK (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין אוקטובר 1975 - אוקטובר 1976.
סך הכול יוצרו 20,555 יחידות.
2 דלתות - קופה (Charger)
2 דלתות + דלת אחורית - אמבולנס
קרייזלר 160/180 הם סדרת מכוניות משפחתיות אשר יוצרו על ידי קרייזלר אירופה ("Chrysler Europe" ) בין השנים 1970–1982.
"קרייזלר 180 נבנתה גם על ידי קרייזלר אוסטרליה''' ("Chrysler Australia" ).
"קרייזלר אירופה" ו"קרייזלר אוסטרליה" חברות בת של קונצרן הרכב קרייזלר.
דגמי "קרייזלר 160/180" שווקו בישראל.
5 דלתות - סטיישן (יוצר בספרד בלבד)
קרייזלר סאנבים (באנגלית וצרפתית: Chrysler Sunbeam, קרוי גם: Talbot Sunbeam (בין השנים 1979-1981), Talbot-Simca Sunbeam) היא מכונית סופרמיני, 3 דלתות הצ'בק, מתוצרת יצרנית הרכב קרייזלר אירופה (חברת בת של קרייזלר) באמצעות יצרנית הרכב הסקוטית "קבוצת רוטס" ("Rootes Group" ), אשר יוצרה בין השנים 1977–1981.
דגם ה"קרייזלר סאנבים" התבסס על דגם ה-"Hillman Avenger"
מכוניות ביצועים (Performance car) מדגמי "קרייזלר סאנבים"
בשנת 1978 פותחו 2 דגמי ספורט של "קרייזלר סאנבים" מסוג "Hot hatch" :"Sunbeam Ti" ו-"Sunbeam Lotus".
קרייזלר אימפריאל פאראד פאטון היא "מכונית שרד", שיוצרה במטרה להסיע אישים במצעדים רשמים, כגון המצעד של ניו יורק.
דגמי "קרייזלר אימפריאל פאראד פאטון" הם מתוצרת יצרנית הרכב האמריקאית קרייזלר, ונבנו בשנת 1952.
בשנת 1955, לאחר 3 שנות שרות הוחזרו המכוניות ליצרן קרייזלר כדי לשפצם.
החלק הקדמי והאחורי, כולל סורגים, פגושים וקצוות, הוחלפו.
המנועים עודכנו עם 4 מאיידים.
לאחר השיקום המכוניות נתרמו לערים בהתאמה.
יוצרו 3 יחידות: יחידה אחת לניו יורק, יחידה אחת ללוס אנגלס יחידה שלישית ניתנה במתנה לבית הלבן שסירב לקבלה, והדגם הועבר לדטרויט
מושבי הנהג מופרדים לחלוטין מ-2 שורות מושבי הנוסעים
שעון אנלוגי - ממוקם בקדמת מושבי הנוסעים
מכונית פתוחה ללא חלונות צד
קרייטונזאורוס (שם מדעי: Crichtonsaurus) הוא סוג של דינוזאור משוריין ממשפחת האנקילוזאוריים.
דינוזאור זה קיבל את שמו על שם הסופר והתסריטאי מייקל קרייטון שהגה את הספר פארק היורה, עליו התבסס הסרט המצליח בעל אותו שם.
מאובני הדינוזאור התגלו במחוז ליאונינג שבסין ב-2002 ובו תואר מין אחד - Crichtonsaurus bohlini, מין שנקרא על שם החוקר (Birger Bohlin), שחקר מינים פרהיסטוריים שונים בסין לרבות אנקילוזאורים שונים ועצמות של אדם פקין (Homo erectus pekinensis), תת-מין סיני של הומו ארקטוס.
מין נוסף שהתגלה באזור בשם C.
המאובנים שנמצאו היוו שלד חלקי שכלל עצמות חוליות, עצמות רגליים, כתפיים, ירך, גולגולת ושלוש שיניים.
הדינוזאור שהתגלה היה קטן יחסית לבני משפחתו - אורכו הוערך ב-3.5 מטר ומשקלו רק חצי טון.
הוא היה קרוב משפחה של דינוזאורים כבדים ומשוריינים כמו האנקילוזאורוס והאאופלוצפלוס.
המאובנים תוארכו לתור הקרטיקון בדומה לרוב האנקילוזאורים, לפני 89.7–100 מיליון שנה.
קרייזלר קורדובה היא מכונית סלון בתצורת מכונית קופה, 2 דלתות, מתוצרת יצרנית הרכב האמריקאית קרייזלר, שיוצרה בקנדה בין השנים 1975–1983.
קרייזלר קרוספייר היא מכונית ספורט, 2 מושבים אשר שווקה על ידי קרייזלר ונבנתה על ידי Karmann (שם מלא: Wilhelm Karmann GmbH) בגרמניה בין פברואר 2003 לדצמבר 2007 (שנות דגם 2004-2008).
עקב האיחוד של דיימלר AG עם קרייזלר, דגמי "קרייזלר קרוספייר" שיוצרו עד שנת 2005 התבססו על פלטפורמת דגם "Mercedes-"Benz SLK-Class (R170) מתוצרת מרצדס, ומשנת 2005 על פלטפורמת דגם "Mercedes-Benz SLK-Class (R171)" , שהייתה קרויה פלטפורמה "R171".
קבריולה (רודסטר) - 2 דלתות
פסטבק קופה ("Fastback" ) - 2 דלתות
קרייזלר ביי קרייזלר היא מכונית סלון מתוצרת יצרנית הרכב האוסטרלית קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1971–1976.
"CH Series" (יוצרה מנובמבר 1971)
"CK Series" (יוצרה מאוקטובר 1975)
קרייטונפלטה (שם מדעי: Crichtonpelta) הוא סוג של דינוזאור ממשפחת האנקילוזאוריים.
הוא קיבל את שמו על שם הסופר והתסריטאי מייקל קרייטון, אשר יצר את סדרת הדינוזאורים המצליחה פארק היורה, כשמשמעות המילה "pelta" הוא - "מגן".
מאובניו נמצאו ב-2007 בסין ונחשבו למין חדש של קרייטונזאורוס (שבעצמו קרוי על שם הסופר מייקל קרייטון) אך הוא הופרד לסוג אחר בשנת 2017, כשכמה חוקרים סוברים עוד שהוא מבוטל.
המאובנים שלו תוארכו לאזור של סוף הקרטיקון במהלך הקנומן והטורון לפני 98-90 מיליון שנה.
בצורתו הוא היה גדול מעט יותר מהקרייטונזאורוס והגיע לאורך 3-4 מטרים.
היה לו ראש רבוע עם לסתות קצרות וחלשות ובהם שיניים אחוריות ששימשו ללעיסת צמחייה.
לא נמצא זנב שלו, כך שלא ברור איך התגונן מטורפים אך הוא היה מכוסה שריון.
ככל הנראה הוא היה מהפרימיטיבים שבאנקילוזאורים ודמה לפינקוזאורוס (Pinacosaurus) והסאיצ'נייה שחיו באותו האזור.
קרייזלר נאון היא מכונית משפחתית המוגדרת כמכונית קומפקטית מתוצרת קרייזלר, חטיבת דודג' וחטיבת פלימות' .
ביו השנים 1993–1998 יוצרו דגמי "קרייזלר נאון" על ידי קרייזלר, בין השנים 1998–2005 יוצרו דגמי "קרייזלר נאון על ידי התאגיד דיימלר AG, ומשנת 2016 מיוצרים דגמי "קרייזלר נאון" על ידי קונצרן הרכב "Fiat Chrysler Automobiles" באמצעות יצרן הרכב הטורקי "Tofaş" .
דגמים דור ראשון "קרייזלר נאון" (קנדה)
דגמים דור ראשון "קרייזלר נאון" (אירופה)
דגמים דור שני "קרייזלר נאון" (קנדה)
דור שלישי - מיוצר בין השנים 2016 ועד היום
דגם סדאן - 4 דלתות.
"קרייזלר נאון" דור שלישי התבסס על דגם פיאט טיפו (2015).
4 דלתות - סדאן (דור ראשון, דור שני, דור שלישי).
2 דלתות - קופה (דור ראשון, דור שני).
קרייזלר E קלאס היא מכונית משפחתית גדולה מתוצרת יצרנית הרכב האמריקאית קרייזלר, אשר יוצרה בין השנים 1982–1984 (משנת המודל 1983).
סך הכול יוצרו 71,495 יחידות.
קרייט מלאי (שם מדעי: Bungarus candidus), הידוע גם בשם קרייט כחול, הוא מין של נחש ארסי בן הסוג קרייט שבמשפחת הפתניים החי לאורך דרום-מזרח אסיה בין תאילנד, קמבודיה, וייטנאם, סינגפור, מלזיה ועד לאיים סומטרה, ג'אווה ובאלי שבאינדונזיה.
קרייט זה בעל צבעי שחור, אפור כהה או כחול כהה-לבן מפוספסים כשחלק הגוף הקדמי בעל פסים כהים מעט יותר ארוכים (לרבות הראש השחור מלמעלה למעט השפתיים) והקצה התחתון בעל פסים לבנים יותר ארוכים.
ישנם בערך 27–34 פסים בממוצע, כשפרטים צעירים בעלי פסים בהירים גדולים יותר.
נחש זה עשוי להגיע ל-160 ס"מ עם זנב באורך 20 ס"מ.
הזכרים לרוב גדולים בקצת מטרת הצבעים היא להיות צבעי אזהרה המורים לטורפים שהנחש ארסי ביותר.
נחש זה הוא שוכן יערות וג'ונגלים בתחומי תפוצתו עד לגובה 1,200 מטרים.
הוא נפוץ גם בביצות, גדות נהרות ואזורים מוצפים כמו שדות אורז או אף בחוות חקלאיות.
הנחש נחבא אל הכלים ונרתע מאזורים חשופים לשמש ובדרך כלל יוצא לציד בלילה.
מזונו העיקרי הוא נחשים אחרים וכן לטאות כמו חומטיים או צפרדעים.
נקבת הנחש מטילה בגומות באדמה 4–10 ביצים.
הצאצאים הבוקעים קטלניים כבר מהבקיעה.
הקרייט ידוע בארסו החזק שעל פי מדד LD50 על עכברים מגיע ל-0.1 מ"ג/ק"ג.
הארס מורכב מרעלנים הפוגעים בקרישת הדם ובפעילות העצבים וגורם לכאבים, הזעות, שיתוקים, דימומים פנימיים ולבסוף למוות.
סבירות המוות היא 60-70% מהתקריות.
עם זאת לארס ישנו נסיוב היכול להציל את המוכש.
קרייזלר אקינו היא מכונית קונספט המוגדרת כמכונית קומפקטית שהוצגה בשנת 2005 על ידי יצרנית הרכב האמריקאית קרייזלר.
דגם "קרייזלר אקינו" עוצב ב-"Chrysler's Pacifica Studio" בקליפורניה, ארצות הברית על ידי מעצב הרכב "Akino Tsuchiya" וקרוי על שמו.
דגם "קרייזלר אקינו" הוצג לראשונה בתערוכת המכוניות בטוקיו בשנת 2005.
1 דלת בצד הנהג, 2 דלתות בצד הנוסעים מסוג "דלתות התאבדות" (ציר הפתיחה מנוגד לכיוון הנסיעה).
קרייזלר רויאל היא מכונית סלון מתוצרת יצרנית הרכב האמריקאית קרייזלר שיוצרה בין השנים 1933–1950 בארצות הברית.
הורכב מנועים 6 צילינדרים, 4,485 סמ"ק.
קרייזלר רויאל (אוסטרליה) ) היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1957–1963 באוסטרליה.
2 דלתות - טנדר בתצורת "Coupé utility" , יוצר בין השנים 1958-1961.
קרייזלר איירפלו היא מכונית סלון מתוצרת יצרנית הרכב האמריקאית קרייזלר שיוצרה בין השנים 1934–1937 בארצות הברית.
במכוניות מסורתיות של שנות ה-30 של המאה ה-20 ההיה העיצוב הדו-ארגזי הטיפוסי, עם כ -65% מהמשקל מעל הגלגלים האחוריים.
כשהוא עמוס בנוסעים, חלוקת המשקל נטתה לחוסר איזון נוסף, ועלתה ל-75% ומעלה מעל הגלגלים האחוריים.
התוצאה הייתה מאפייני נסיעה לא בטוחה בכבישים חלקלקים.
חלוקת משקל חדשנית בדגם "קרייזלר איירפלו" החדשה של קרייזלר נבעה מהצורך בדינמיקה חדשנית.
המנוע הועבר קדימה מעל הגלגלים הקדמיים בהשוואה לרכבים המסורתיים באותה תקופה, והנוסעים כולם הועברו קדימה כך שנוסעי המושב האחורי ישבו בתוך בסיס הגלגלים, ולא על גבי הציר האחורי.
חלוקת המשקל הייתה בערך 54% מהמשקל על הגלגלים הקדמיים, שהסתכמו בכמעט 50-50 עם הנוסעים, והביאו לשיעורי קפיצים נוחים יותר, ואיכות נסיעה מעולה בהרבה.
דגם "קרייזלר איירפלו" היה נמוך בהשוואה למכוניות אחרות בכבישים אמריקאים.
עבודות הסורג של המכונית התפלסו קדימה ולכיוון מטה ויצרו מראה מפל.
כל החלונות היו עשויים זכוכית בטיחות.
הנוסעים הובלו בגוף פלדה מלא, בתקופה בה יצרני רכב כמו ג'נרל מוטורס, פורד ואפילו קרייזלר עצמה המשיכו להשתמש בחלקי מסגרת מבניים מעץ בגופי המכונית שלהם.
המושב הקדמי היה רחב יותר מאשר במכוניות אחרות והמושב האחורי היה עמוק יותר.
בסך הכל, המכונית הייתה בעלת יחס כוח יותר למשקל טוב יותר, וההשלמות המבניות שלה היו חזקות יותר מדגמים אחרים.
תאוצה דגם "קרייזלר איירפלו" בין 0–100 קמ"ש היא 19.5 שניות.
קרייט מפוספס (שם מדעי: Bungarus fasciatus) הוא מין של נחש ארסי מהסוג קרייט המצוי בדרום סין תת-היבשת ההודית ובדרום-מזרח אסיה ומגיע עד הפיליפינים ואיי אינדונזיה כמו בורנאו, סומטרה וג'אווה.
נחש זה בעל פסים צהובים-שחורים עבים לאורך גופו, מה שנתן לו את שמו.
הקרייט הוא מהנחשים הארסיים ביותר בעולם, והוא המין הגדול ביותר בסוגו, עם אורך גוף מרבי של 2.25 מטרים, אך האורך הממוצע הוא 1.8 מטרים.
הנחש בעל פסים צהובים-שחורים לאורך הגוף והראש שחור ורחב.
עם זאת הלסת והניבים קצרים יחסית והעיניים קטנות ושחורות.
תפוצתו של הקרייט היא באזורים לחים ביערות, שדות חקלאיים ובקרבת ביצות או גדות נהר.
הוא יכול להימצא עד לגובה 1,500 מטרים.
חלק מהאוכלוסיות חיות בקרבה למגורים אנושיים.
הקרייט המפוספס הוא פעיל לילה המסתתר בימים במחילות של מכרסמים או טרמיטים ומתחת לצמחים.
ביום הם מתחבאים ומעדיפים להתרחק מאנשים, אך בלילה הם תוקפניים ומסוכנים יותר.
לעיתים הם נראים בעת גשם גם ביום.
הקרייט מחפש באמצעות לשונו המפוצלת טרף של מכרסמים, צפרדעים, דגים ובעיקר נחשים אחרים.
נחש זה הוא אחד הציידים העיקריים של הנחשים הקטנים ממנו באזור חיותו, והוא יכול לצוד גם נחשים ארסיים אחרים למשל צפע ראסל.
בדומה למיני פתנים אחרים הוא מטיל עד שמונה ביצים, אותן הוא קובר באדמה.
הנחשים מגיעים לבגרות לאחר שלוש שנים.
זהו נחש ארסי מאוד, אך הוא פחות קטלני ממיני קרייט אחרים עקב נדירותו בסמיכות לאנשים, ועקב מנהגו לברוח ולא לתקוף.
כמו כן הופץ ברחבי הודו ואינדונזיה נסיוב נגד ארס, המקטין את הפגיעות.
אחוז ההרוגים עומד על 1–10% ביחס לתקיפות.
קרייט רב-רצועות המכונה גם קרייט טאיוואני או קרייט סיני (שם מדעי: Bungarus multicinctus) הוא מין של נחש מהסוג קרייט שבמשפחת הפתניים.
קרייט זה הוא אחד מהקטלנים שבנחשים הארסיים בעולם, והקטלני שבנחשי היבשה האסייתים.
הוא מצוי במרכז ודרום סין ודרום-מזרח אסיה.
השם המדעי של המין הוא: "B.
multicinctus" שפירושו: "multi" - מרובה ו-"cinctus" - פסים או רצועות.
פירוש השם הוא: "רב-רצועות", על שם הפסים הרבים שלאורך גוף הנחש.
אורכו של הקרייט מגיע למטר עד 1.5 מטר ולעיתים גם ל-1.8 מטר.
הקרייט בעל גוף מפוספס בלבן ובכחול כהה עד שחור.
העיניים קטנות, אך הנחיריים גדולים ויש ניבי ארס קטנים וחלולים בלסת העליונה.
הנחש מצוי בטבע במרכז ובדרום סין, טאיוואן, לאוס, בורמה, הונג קונג, צפון וייטנאם וייתכן שגם בתאילנד.
תפוצתו בטבע היא עד לגובה 1,500 מטר באזורי ביצות, גדות נהר ובאזורים שופעי עשב נמוך.
הוא מצוי גם ביערות פתוחים לחים, מנגרובים ושדות חקלאיים.
זהו מין ביישן המסתתר במשך היום בין אבנים, סלעים וצמחים ויוצא לצוד בלילה.
הוא ניזון בעיקר מדגים, בניגוד לקרוביו לסוג, אך לעיתים ניזון גם מנחשים אחרים, צלופחים, לטאות, צפרדעים, ביצים ויונקים צעירים.
נחש זה נחשב לתוקפני יותר מקרייט מפוספס אם נוגעים בו, והוא יתקוף במהירות, תוך הכשה עם ניביו החלולים את התוקף.
הארס של הנחש יכול לפעול רק לאחר זמן, מה שנותן תחושה לקורבן שאין בעיה.
התסמינים מופיעים כעבור כמה שעות וכוללים בעיות בדיבור, תנועה ובעיות נשימה היכולות להיות קטלניות.
למעשה יש חוקרים הרואים בו את מין נחש היבשה הקרוב ביותר לנחשי הים, הארסיים בהרבה מכל נחש יבשתי (למעט הטאיפן האוסטרלי).
קרייזלר C-200 הייתה מכונית קונספט, שיצאה בשנת 1952 על ידי קרייזלר.
ה- C-200 תוכננה על ידי וירג'יל אקסנר.
הוא וצוותו הקטן תכננו את המכונית בתאגיד קרייזלר בדטרויט, מישיגן.
הוא נבנה על ידי חברת Carrozzeria Ghia, בטורינו, איטליה.
מחירו הבסיסי היה 20,000 דולר.
למכונית היה כוח כמו של קרייזלר V8 אמריקאית במרכב בסגנון מכונית ספורט איטלקית.
הפנים היה מרופד בעור שחור וסכמת הצבע החיצונית הייתה בצבע ירוק ושחור בהיר.
עיצוב התאורה האחורית הוצג בדגמי ייצור של קרייזלר מאוחרים יותר.
קרייזלר B-70 היו מספר דגמים של מכוניות מתוצרת יצרנית הרכב האמריקאית קרייזלר, אשר יוצרו בין השנים 1925–1924 בארצות הברית
"קרייזלר B-70" הוצע במגוון תשעה סגנונות גוף שונים.
ומחיר המכונית העירונית (Town Car) המפוארת, 4 דלתות, 5 מושבים היה 3,725 דולר (נכון לשנת 1924).
מנוע 6 צילינדרים בטור, 3.3 ליטר.